มีวันหนึงผมเล่นกับแมวที่ฉีดยาครบหมดแล้วครับและแมวกัดผมเลือดไหลครับแมวที่กัดจะไห้เชื้อที่ฉีดยาโรคพิษสุนัขบ้าใกมครับใช่หรือไม่ครับ
สวัสดีค่ะ หากแมวได้รับการฉีดวัคซีนป้องกันพิษสุนัขบ้าตลอดต่อเนื่องทุกปี โอกาสที่แมวจะเป็นโรคพิษสุนัขบ้านั้นถือว่าน้อย ดังนั้นหากถูกแมวตัวนั้นกัด โอกาสที่จะติดเชื้อพิษสุนัขบ้าจากแมวจึงเป็นไปได้น้อย หากสามารถเฝ้าสังเกตอาการแมวได้ อาจใช้วิธีเฝ้าสังเกตอาการไปก่อนก็ได้ค่ะ โดยหากแมวไม่ตายภายใน 4-5 วัน แสดงว่าแมวไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าค่ะ จึงไม่จำเป็นต้องไปฉีดวัคซีนป้องกันพิษสุนัขบ้าค่ะวัคซีนพิษสุนัขบ้าที่ฉีดให้แมว จะไม่ได้ทำให้แมวเป็นโรคพิษสุนัขบ้า และไม่ทำให้คนที่ถูกกัดเป็นโรคพิษสุนัขบ้าค่ะอย่างไรก็ตาม หากเป็นแผลที่มีเลือดออก อาจเสี่ยงต่อการติดเชื้อบาดทะยักและเชื้อแบคทีเรียอื่นๆ ดังนั้นหากในช่วง 5 ปีที่ผ่านมา ยังไม่เคยได้รับการฉีดวัคซีนป้องกันบาดทะยักกระตุ้น ควรไปรับการฉีดด้วยค่ะส่วนบาดแผล ให้ล้างทำความสะอาดด้วยสบู่หรือน้ำยาฆ่าเชื้อ และตามด้วยการใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ